
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 85-12/2014
Előterjesztést készítette: Seprősné Cseri Ágota irodavezető
Előterjesztés elkészítésének időpontja: 2014. január 24.
Előterjesztést véleményezi: PTÜB, ESZB, OMSB
Döntés módja: nyílt szavazás minősített szótöbbség

Mellékletek: Költségvetési táblák (excel)
E L Ő T E R J E S Z T É S

Sülysáp Város Önkormányzata Képviselő-testületének

2014. január 30-án tartandó munkaterv szerinti ülésére

9. napirendhez

Tárgy: Sülysáp Város Önkormányzata 2014. évi költségvetésének tárgyalása (I. kör)
Tisztelt Képviselő-testület!

Az Országgyűlés az Alaptörvény 36. cikk (1) bekezdése alapján megalkotta a Magyarország 2014. évi központi költségvetésről szóló 2013. évi CCXXX. törvényt (Költségvetési törvény), mely 2013. december 22-én lépett hatályba. Az államháztartásról szóló 2011.évi CXCV. törvény (Áht.) 24. § (2) bekezdése alapján a polgármesternek a Költségvetési törvény kihirdetését követő 45. napig, azaz 2014. február 5-éig kell benyújtania az önkormányzati költségvetés tervezetet Képviselő-testületnek.
Mint azt az előterjesztett tervezet szerkezetéből is láthatjuk a 2014. évi költségvetés tervezése már egy új, az államháztartás számviteléről szóló 4/2013. (I. 11.) Korm. rendelet alapján történt. Ennek legszembeötlőbb jellemzője, hogy a bevételek és kiadások rovatrendek szerinti csoportosításban szerepelnek. A rovatrend a korábbi évekhez képest, egy „szűkebb” gyűjtés, több olyan tétel és rovatrend van, ami inkább nevezhető „gyűjtő” tételnek, mint konkrét bevételnek vagy kiadásnak (pl. „A tulajdonosi bevételek” rovat magában foglalja, a lakbéreket, a földhasználatot, egyéb bérbeadást, piac bevételt). 

Az Áht. 28. § (5) bekezdése alapján a helyi önkormányzat által irányított költségvetési szerv elemi költségvetését a polgármester, a társulások költségvetését a társulási tanács elnöke hagyja jóvá, ezért a bemutatott táblázatok közül, az intézményi táblák csak tájékoztató jellegűek, azokat a Képviselő-testületnek nem kell elfogadnia csak a kiemelt előirányzatok főszámait (személyi, dologi, felhalmozási kiadások). Viszont a szakbizottságoknak javasoljuk, hogy a szakmailag hozzájuk tartozó intézmények költségvetését vitassák meg.

A Költségvetési törvény 27. § (1) bekezdése alapján a helyi önkormányzatok működéséhez ás ágazati feladatainak ellátásához a Magyarország helyi önkormányzatairól szóló 2011. évi CLXXXIX. törvény 117. § (1) bekezdésében meghatározottak szerint nyújt támogatást, melynek jogcímeit a Költségvetési törvény 2. mellékletében állapítja meg. 
A központi költségvetésből kapott általános támogatási összeg 2014. évben is 16.679 e Ft-tal csökkent az ún. beszámítás miatt, amit az adóerő-képesség alapján állapít meg a központi költségvetés. A városi cím elnyerése viszont mintegy 90.000 e Ft többletbevételt jelent az előző évhez képest. 
A központi költségvetésből kapott források közül ez az egyetlen olyan forrás (önkormányzati feladatellátás), ami nem kötött felhasználású, a köznevelésre és a szociális ellátásra kapott támogatások kötött felhasználásúak, ami azt jelenti, hogy csak arra a feladatra lehet felhasználni, amire kapjuk, átcsoportosítani nem lehet. 
A közhatalmi bevételek tervezése bázis alapon történt, a korábbi évek és a fizetési hajlandóság alapján. Az intézményi működési bevételeknél azokat a mutatókat vettük figyelembe, amelyek alapján a díjak és szolgáltatások kiszámlázásra kerülnek.  
A tervezésnél a koncepcióban meghatározott takarékos gazdálkodás elve érvényesült, figyelembe véve, hogy a működés színvonala ne csökkenjen.

A fentiek alapján Sülysáp Város Önkormányzatának 2014. évi


Bevételi előirányzata                  
922.202 e Ft


Kiadási előirányzata                   
922.202 e Ft


Általános tartaléka                         
49.555 e Ft

Kérem a Képviselő-testületet a benyújtott költségvetési javaslat megtárgyalására.

…/2014. (I. 30.) ÖKT határozati javaslat

Sülysáp Város Önkormányzatának Képviselő-testülete az önkormányzat 2014. évi költségvetésének tervezetét megtárgyalta, és elfogadás előtt abban a következő változtatásokat irányozza elő:

1./ ….

2./ Felkéri és felhatalmazza a polgármestert és a jegyzőt a szükséges változtatások átvezetésére.

Határidő: 2014. március 17.

Felelős: polgármester, jegyző

Sülysáp, 2014. január 23.

Horinka László s.k.


polgármester
Láttam!

Sülysáp, 2014. január 23.

Tóth Krisztina s.k.
jegyző 
